Arben Imami - Wikipedia

# Arben Imami

### Nga Wikipedia, Enciklopedia e Lirë

Arben Imami është politikan shqiptar i lindur më 21 janar 1958.

## [redaktoni] Kariera Politike

Arben Imami është një nga themeluesit e Partisë Demokratike në vitin 1991.

Ai ishte nënkryetari i PD-së, si dhe kryetar i komisionit Elektoral. Në zgjedhjet e vitit 1991 Imami mori mandatin e deputetit, si dhe postin e kryetarit të grupit parlamentar të PD-së. Një vit më vonë ai ishte edhe kryetar i komisionit parlamentar të Rregullores, Mandateve dhe Imunitetit.

Në vitin 1992 Imami u largua nga Partia Demokratike dhe së bashku me Neritan Cekën, Preç Zogajn etj krijuan Partinë Aleanca Demokratike, ku deri në vitin 1997 ishte sekretar i Përgjithshëm dhe nga viti 2000 deri në 2002 kryetar i kësaj partie.

Në zgjedhjet e vitit 1992, 1996, 1997 dhe 2001 ai u zgjodh deputet në Kuvend. Në karrierën e tij politike ai ka pasur përplasje të forta me Berishën, të cilat kulmuan me krizën e ’97, ku u akuzua edhe si “gjeneral i rebelimit komunist”. Por, gjithçka duket se është sheshuar në 2005, ku Imami u ftua nga Berisha si ish-themelues i PD-së duke u zgjedhur anëtar i Këshillit Kombëtar nga Kongresi në 2005. Pas rikthimit në pushtet, Berisha i ofroi Imamit një post shumë afër vetes si drejtor i kabinetit.

Në periudhën ‘97-‘98 Imami ishte bashkëkryetar i komisionit parlamentar për hartimin e Kushtetutës, ndërkohë nga viti 1997 deri në 1999 ishte ministër i Reformës Legjislative dhe Marrëdhënieve me Parlamentin.

Në periudhën 2000-2001 ai ishte ministër i Drejtësisë, kurse nga viti 2001 deri në shkurt 2002 ai ishte ministër i Pushtetit Vendor dhe Decentralizimit.

Në vitin 2005 Arben Imami u përfshi në Partinë Demokratike, pas hapjes së kësaj partie me themeluesit dhe figura të reja. Imami u votua edhe në Këshillin kombëtar të Partisë Demokratike, ndërkohë që pas rikthimit në pushtet të PD-së, ai u emërua në postin e shefit të kabinetit të kryeministrit Berisha.

## [redaktoni] Arsimi dhe kualifikimet

Shefi i kabinetit të kryeministrit ka përfunduar në vitin 1981 Institutin e Lartë të Arteve në Tiranë. Në periudhën 1999-2000 ka kryer studimet për “Felloëship in School of Foreign Service”, në Georgetoën University Washington D.C., USA. Fushat e kompetencës së Imamit janë reforma kushtetuese, reforma institucionale, reforma administrative, reforma në drejtësi, reforma e pushtetit lokal; hartimi i programeve e politikave strategjike, organizimi dhe drejtimi i ekipeve për zbatimin e tyre; shkruarje e ligjeve; organizimi i partive dhe organizimi i fushatave elektorale individuale e partiake, hartimi i programeve politike e elektorale.

## [redaktoni] Detyra shtetërore

- 20001 –shkurt 2002 Minister i Pushtetit Vendor dhe Decentralizimit
- 2000-2001 Minister i Drejtesise
- 1997-1999 Minister i Reformes Legjislative dhe Marrdhenieve me Parlamentin
- 1997-1998Bashkekryetar i Komisionit Parlamentar per hartimin e Kushtetutes se Republikes se Shqiperise
- 1997-2005 Deputet
- 1992-1996 Deputet,
- 1992 Kryetar i Komisionit Parlamentar te Rregullores, Mandateve dhe Imunitetit
- 1991-1992 Deputet, Nenkryetar dhe Kryetar i Grupit Parlamentar te Partise Demokratike

## [redaktoni] Poste politike

- 2000- 2002 Partia Aleanca Demokratike,Kryetar Ekzekutiv i Partise
- 1992-1997 Partia Aleanca Demokratike, Sekretar i Pergjithshem
- 1990-1992 Partia Demokratike e Shqiperise,
- Anetar i Grupit Themelues,
- Nenkryetar i PD
- Kryetar i Komisionit Elektoral

Marrë nga "http://sq.wikipedia.org../../../a/r/b/Arben_Imami_f24f.html"

Kategoria: Politikanë shqiptarë

##### Views

- Artikulli
- Diskutimet
- Versioni i tanishëm

##### Kërko